
Lënda:  	 Kërkesë për plotësimin  e vendit vakant Protokoll-Arkive.
Drejtuar: 	Drejtoria e Komunikimit dhe Marrëdhënieve me Publikun
Agjencia Kombëtare e Punësimit dhe Aftësive
Tiranë
Të nderuar,
Në mbështetje të Ligjit nr. 7961, datë 12.07.1995 “Kodi i Punës në RSH”, i ndryshuar, neni 19 pika 1, si dhe akteve nënligjore në zbatim të tij; të ligjit nr.44/2015 “Kodi i Procedurave Administrative në RSH”; të ligjit nr. 90/2012 “Për organizimin dhe funksionimin e administratës shtetërore”, i ndryshuar, si dhe akteve nënligjore në zbatim të tij; të ligjit nr. 9131, datë 08.09.2003 “Për rregullat e etikës në administratën publike”, i ndryshuar, si dhe akteve nënligjore në zbatim të tij
Qendra e Pritjes për Azil (QPA) shpall 1 vend vakant:
1. Protokoll Arkive  - Klasa e pagës  VI     
QËLLIMI I PËRGJITHSHËM I POZICIONIT TË PUNËS
Punonjësi i Protokoll- Arkivit, kujdeset për ruajtjen, mirëmbajtjen, sistemimin dhe arkivimin e materialit shkresor të institucionit, konform rregullave të përcaktuara në Ligjin “Për Arkivat” Nr. 9154, datë 06.11.2003 dhe akteve të tjera normative.
DETYRAT KRYESORE
a) Detyra e punonjësit të kësaj zyre, konsiston në sistemimin, ruajtjen dhe administrimin e fondit të krijuar në këto vite duke respektuar detyrimet që rrjedhin nga Ligji Nr. 9154, datë 06.11.2003 “Për Arkivat”,  Vendimi nr. 4, datë 19.06.2017, “Për miratimin e rregullores së njësuar të punës me dokumentet në autoritetet publike të Republikës së Shqipërisë” dhe akte të tjera normative të punës në Arkiva.
b) Konsiston në evidentimin e korespodencës zyrtare asaj  të derguar por edhe asaj të ardhur në institucionin tonë duke vlerësuar dhe respektuar afatet kohore.
c) Gjithashtu evidenton dokumentacionin e sektorëve Financë, Prokurime, Personel, si dhe Sektorit të Mbështetjes se Azilkërkuesve, evidentimin e cdo personi që akomodohet, problematikat deri në zgjidhjen e dhënë sipas ligjit per Azilin në Republikën e Shqipërisë.                             
d) Bashkërendon punën me sektorët për ndjekjen zgjidhjen dhe respektimin e afateve për zgjidhjen ose kthimin në kohë të përgjigjeve, per dokumentet në rastet kur kërkohet, nga institucione te ndryshme.
e) Përpilon urdhëra te brendshëm që nxjerr titullari i institucinit për organizimin dhe mbarëvajtjen e punës., gjitashtu njofton personelin e administratës për urdhërat administrativë dhe kur është e nevojshme njofton drejtuesin për zbatimin e tij.
f) Puna në arkiv konsiston, në sistemimin, inventarizimin e dosjeve sipas sektorëvë në mbyllje të cdo viti kalendarik.
g) Interesohet per dorzimin në arkivë të dokumenteve nga sektorët, Finacë dhe Prokurime, të cilët sipas rregullores, ne perfundim të vitit kalendarik, mbasi sistemojnë dhe inventarizojnë dokumentetet e Finances dhe Prokurimet (për tenderat) duhet të bëjnë dorzimin e tyre në arkivë. Ne rast të kundërt, informon  Drejtuesin e Institucionit.
h) Sistemon dosjet në arkivë sipas problemeve dhe në kuti të posacme për arkivat.
i) Me dijeni të drejtuesit të institucionit dhe me konfirmim të tij vë në dispozicion dokumente të arkivit kur ato kërkohen.
j) Në mënyrë të herëpashershme, kontrollon inventarin fizik të dosjeve në arkivë, e ne rast konstatimi te mungesës së tyre, informon Drejtuesin.
k) Informon drejtuesin e Institucionit për masat që duhet të merren për të respektuar elementët e sigurisë së zyrës së arkivit, në perputhje me kerkesat e Ligjit “ Për Arkivat” dh vendimi nr 4, date datë 19.6.2017.
Kriteret që duhet të plotësojnë aplikantët për këtë pozicion:
Arsimi:  I mesëm.
Përvoja: Përvojë pune.
Tjetër: Aftësi për të organizuar punën në mënyre komplet autonome, duke përcaktuar përparësitë, marrë përsipër përgjegjësitë përkatëse dhe respektuar limitet e caktuara.  Aftësi për t’u adaptuar në ambiente dhe kultura të ndryshme pune, fleksibile dhe aftësi për vetë iniciativë. 
Dokumentacioni, mënyra dhe afati i dorëzimit të aplikimeve
Aplikantët duhet të dorëzojnë dokumentet:
1. CV dhe Letër motivimi;
2. Diplome e Shkolles së mesme të noterizuar së bashku me listë notash;
3. Fotokopje të librezës së punës (të gjitha faqet që vërtetojnë eksperiencën në punë);
4. Fotokopje të letërnjoftimit (ID);
5. Vërtetim të gjendjes shëndetësore;
6. Vërtetim të gjendjes gjyqësore;
7. Vertetim Prokurorie;
Mosdorëzimi i dokumentave të mësipërme dhe mosplotësimi i kritereve, e skualifikojnë automatikisht aplikantin.  
Aplikimi dhe dorëzimi i të gjitha dokumenteve të cituara më sipër, duhet të bëhet brenda datës 16.11.2022 ora 11:00, në rrugë zyrtare ose dorazi në protokollin e Qendrës së Pritjes për Azil, me adresë Rr. “Myslym Keta”, Babrru, Tiranë.
Zhvillimi i intervistës me aplikantët e përzgjedhur nga komisioni “Ad-hoc” brenda datës 17 Nentor 2022 ora 11:00 si dhe njoftimi i kandidatit të suksesshëm brenda datës 17 Nentor 2022.
Vetëm kandidatët të cilët përmbushin kriteret do të përzgjidhen dhe do të njoftohen për   intervistë pranë Qendrës së Pritjes për Azil. Me emërimin në pozicionin e punës do të lidhet kontrata individuale e punës.

                                                                                                                              DREJTORI
Ermir ALIÇKA

Adresa: Rruga “Myslym Keta”, Babrru, Tiranë      

